Berhane Adere

**Berhane Adere** (s. 21. heinäkuuta 1973 Shewa, Etiopia) on etiopialainen kestävyysjuoksija.

Adere aloitti kilpailemisen kansainvälisissä arvokilpailuissa vuonna 1991, jolloin hän sijoittui Antwerpenin maastojuoksun MM-kisoissa pitkällä matkalla 34:nneksi. Seuraavana vuonna hän oli Bostonin maastojuoksun MM-kisoissa pitkän matkan 38:s. Vuonna 1993 hän voitti Afrikan mestaruuden 10&nbsp;000 metrin juoksussa ja sijoittui 3&nbsp;000 metrillä viidenneksi. Samana vuonna hän osallistui Stuttgartin MM-kisoihin, mutta jäi 10&nbsp;000 metrillä alkueriin ajalla 33.20,62. Vuoden 1995 Göteborgin MM-kisoissa hän karsiutui 10&nbsp;000 metrin alkuerissä. Vuonna 1996 Adere sijoittui Stellenboschissa maastojuoksun MM-kisojen pitkällä matkalla kymmenenneksi. Samana vuonna hän oli Atlantan olympialaisissa 10&nbsp;000 metrillä kahdeksastoista ajalla 32.57,35 ja maantieviestijuoksun MM-kisoissa mukana voittamassa kultaa.

Adere osallistui vuonna 1997 Torinon maastojuoksun MM-kisojen pitkälle matkalle, jolla sijoittui neljänneksitoista. Samana kesänä hän oli Ateenan MM-kisoissa 10&nbsp;000 metrillä neljäs ajalla 31,48,95. Saman vuoden yleisurheilun GP-finaalissa hän sijoittui 5&nbsp;000 metrillä viidenneksi ajalla 15.26,51. Vuonna 1998 hän voitti Afrikan mestaruuden 5&nbsp;000 metrillä sekä sijoittui Johannesburgissa yleisurheilun maailmancupin 5&nbsp;000 metrillä kolmanneksi. Vuonna 1999 hän sijoittui Sevillan MM-kisoissa 10&nbsp;000 metrillä seitsemänneksi ajalla 31.32,51. Vuonna 2000 hän oli Vilamourassa maastojuoksun MM-kisojen pitkällä matkalla neljästoista. Samana kesänä hän sijoittui Sydneyn olympialaisissa 10&nbsp;000 metrillä 12:nneksi. Adere voitti ensimmäisen MM-mitalinsa vuoden 2001 Edmontonin MM-kisoissa sijoittumalla 10&nbsp;000 metrin juoksussa toiseksi. Myöhemmin samana vuonna hän juoksi IAAF:n GP-finaalissa 3&nbsp;000 metrin juoksussa neljänneksi ajalla 9.32,27 sekä voitti puolimaratonin MM-kisoissa Bristolissa pronssia ajalla 1.08.17.

Adere voitti vuonna 2002 Afrikan mestaruuden 5&nbsp;000 metrillä sekä puolimaratonin maailmanmestaruuden Brysselissä. Saman vuoden syyskuussa hän sijoittui yleisurheilun GP-finaalissa kolmanneksi ja voitti maailmancupin 3&nbsp;000 metrillä. Vuoden 2003 Birminghamin halli-MM-kisoissa Adere voitti maailmanmestaruuden 3&nbsp;000 metrillä ajalla 8.40,25. Samana vuonna hän voitti Pariisissa ulkoradalla 10&nbsp;000 metrin MM-kultaa uudella Afrikan ennätysajalla 30.04,18. 5&nbsp;000 metrillä hän oli kymmenes. Loppukaudesta hän juoksi  3&nbsp;000 metrillä viidenneksi ajalla 8.39,26 ja puolimaratonin MM-kisoissa Vilamourassa toiseksi. Vuoden 2004 Budapestin sisäratojen MM-kisoissa hän oli 3&nbsp;000 metrillä toinen. Vuonna 2005 hän voitti Helsingissä 10&nbsp;000 metrillä MM-hopeaa sekä sijoittui  5&nbsp;000 metrillä kolmanneksi ajalla 14.46,91.

Adere juoksi 2008 Lontoon maratonilla seitsemänneksi ajalla 2.27.42.

Adere työskentelee Etiopiassa UNICEFin hyvän tahdon lähettiläänä lasten puolesta.

## Ennätykset
### Ulkoradat
* 1 500 metrin juoksu: 4.06,46 (2002)
* 2&nbsp;000 metrin juoksu: 5.35,62 (2003)
* 3 000 metrin juoksu: 8.25,62 (2001)
* 5 000 metrin juoksu: 14.29,32 (2003)
* 10 000 metrin juoksu: 30.04,18 (2003)
* 10 kilometrin maantiejuoksu: 31.07 (2006)
* 15 kilometrin maantiejuoksu: 47.48 (2005)
* 10 mailin maantiejuoksu: 53.16 (1998)
* Puolimaraton: 1.07.52 (2010)
* 25 kilometrin maantiejuoksu: 1.23.23 (2006)
* 30 kilometrin maantiejuoksu: 1.40.12 (2006)
* Maraton: 2.20.42 (2006)

### Sisäradat
* 1&nbsp;500 metrin juoksu: 4.05,54 (2002)
* 2&nbsp;000 metrin juoksu: 5.39,47 (2002)
* 3&nbsp;000 metrin juoksu: 8.29,15 (2002)
* 5&nbsp;000 metrin juoksu: 14.39,29 (2004)

## Lähteet
* 

### Viitteet